open-index/open-wikipedia-markdown huggingface dataset:
Franciszek Kokot

**Franciszek Kokot** (celým menom **Franciszek Józef Kokot**; * 24. november 1929, Rosenberg O.S., Nemecko, dnes Olesno, Poľsko – † 24. január 2021, Chorzów, Poľsko) bol poľský lekár – nefrológ a endokrinológ.

Pôsobil ako profesor Sliezskej lekárskej akadémie () v Katoviciach. Bol čestným členom 7 nefrologických spoločenstiev v zahraničí a členom Poľskej akadémie vied. Jeho diela vychádzali v Poľsku v mnohých vydaniach. Venoval sa aj prekladu z angličtiny a nemčiny. Bol ženatý a mal štyroch synov.

Bola podľa neho pomenovaná minerálna voda Franciszek.

## Zahraničné stáže
* 19591960 – *Interná klinika Ženevskej univerzity*
* 1970 – *St. Mary's Hospital a Middlesex Hospital*, Londýn
* 1978 – Hosťujúci profesor v USA (6 týždňov)
* 1986 – Hosťujúci profesor v USA (3 týždne)

## Ocenenia
* 10 doktorátov *honoris causa*
* *Lux et Silesia* (2001)

## Dielo
*(uvedené posledné vydanie)*
* 1998 – *Diagnostyka różnicowa objawów chorobowych*, Wydawnictwo Lekarskie PZWL, Varšava
* 2001 – *Zaburzenia gospodarki wodno-elektrolitowej i kwasowo zasadowej*, Wydawnictwo Lekarskie PZWL, Varšava
* 2002 – *Badania laboratoryjne – zakres norm i interpretacja* (spolu so Stefanom Kokotom), Wydawnictwo Lekarskie PZWL, Varšava
* 2003 – *Postępy w nefrologii i nadciśnieniu tętniczym 2* (spolu s Andrzejom Więcekom), Medycyna Praktyczna, Krakov
* 2003 – *Nefrodiabetologia* (spolu s Edwardom Franekom), Via Medica, Gdansk
* 2003 – *Niedokrwistość u chorych z przewlekłą niewydolnością nerek przed rozpoczęciem leczenia nerkozastępczego* (spolu s Edwardom Franekom), Medical Press, Gdańsk
* 2004 – *Postępy w nefrologii i nadciśnieniu tętniczym 3* (spolu s Andrzejom Więcekom)
* 2005 – *Choroby wewnętrzne*, Wydawnictwo Lekarskie PZWL, Varšava
* 2005 – *Gospodarka wodno-elektrolitowa i kwasowo-zasadowa w stanach fizjologii i patologii*, Wydawnictwo Lekarskie PZWL, Varšava
* 2005 – *Postępy w nefrologii i nadciśnieniu tętniczym 4* (spolu s Andrzejom Więcekom), Medycyna Praktyczna, Krakov
* 2006 – *Interna* (spolu s Włodzimierzom Januszewiczom), Wydawnictwo Lekarskie PZWL, Varšava
* 2006 – *Medycyna ratunkowa na dyżurze* (spolu so Samuelom M. Keimom), Wydawnictwo Lekarskie PZWL, Varšava
* 2006 – *Ostre stany zagrożenia życia w chorobach wewnętrznych*, Wydawnictwo Lekarskie PZWL, Varšava

## Referencie

## Zdroj

Kategória:Poľskí lekári
Kategória:Poľskí vysokoškolskí pedagógovia
Kategória:Poľskí autori náučnej literatúry
Kategória:Poľskí prekladatelia
Kategória:Endokrinológovia
Kategória:Nefrológovia
Kategória:Sliezske osobnosti
Kategória:Spisovatelia literatúry faktu
Kategória:Členovia Poľskej akadémie vied
Kategória:Úmrtia na COVID-19
Kategória:Osobnosti z Olesna
Diak (polovodičový prvok)

thumb|'''Obr. 1''': Štruktúra a schématická značka diaku

**Diak** (z angl. skratky *DIAC* - *diode for alternating current* - dióda pre striedavý prúd) je trojvrstvová polovodičová spínacia súčiastka (**obr. 1**). Jej vlastnosti nezávisia od polarity pripojeného napätia, jednotlivé vývody sa teda od seba neodlišujú - je to súmerná súčiastka. Pri malom napätí medzi vývodmi má diak veľký odpor - ako dióda v závernom smere. Správa sa teda ako rozpojený spínač - je v blokovacom stave. V tomto prípade je priechod PN bližšie ku kladnému pólu pripojeného napätia - na P je plus. Druhý priechod je uzavretý, pretože druhá vrstva vodivosti P je pripojená na záporný pól napätia a súčasne na strednej vrstve s vodivosťou N pôsobí kladné napätie, ktoré tam preniká cez prvý otvorený priechod.

Po dosiahnutí spínacieho napätia UBO nastane ionizácia kryštálovej mriežky v okolí priechodu, ktorý bol uzavretý. Odpor sa náhle zmenší a prúd v obvode prudko vzrastie. Rovnako sa súčiastka správa aj pri opačnej polarite napätia, činnosť oboch priechodov sa vymení.

thumb|left|'''Obr. 2''': Voltampérová charakteristika diaku

Z priebehu voltampérovej charakteristiky vidieť (**obr. 2**), že v priepustnom smere má diak záporný dynamický odpor. Spínacie napätie diaku sa nemôže meniť - je to neriadená súčiastka. Diak sa používa ako pomocná spínacia súčiastka na riadenie tyristorov a triakov a ako prepäťová ochrana.

V katalógu sa udávajú tieto hodnoty: spínacie napätie **U<sub>BO</sub>** s dovolenými odchýlkami, prípustný rozdiel spínacích napätí, spínací prúd **I<sub>BO</sub>**, ktorý prechádza diakom tesne pred zopnutím, najmenší pokles **<math>\Delta</math>U** po zopnutí a vzraste prúdu na určitú hodnotu prúdu **I<sub>F</sub>** a najväčšia prípustná výkonová strata.

## Pozri aj
* Tyristor
* Triak

Kategória:Elektrotechnika
Kategória:Elektrické súčiastky
Spočítateľná množina

**Spočítateľná množina** je množina, ktorá má v istom zmysle nanajvýš „rovnako veľa“ prvkov ako množina prirodzených čísel. Presne je spočítateľná množina definovaná ako množina ktorú možno bijektívne zobraziť na podmnožinu prirodzených čísel. Príkladom spočítateľnej množiny je napríklad množina párnych čísel, keďže každému párnemu číslu možno priradiť jeho polovičnú hodnotu a toto zobrazenie je bijekcia z párnych čísel do prirodzených čísel.

## Príklady
*Každá nekonečná podmnožina prirodzených čísel je spočítateľná.
*Množina celých čísel a každá jej podmnožina je spočítateľná.
*Zložitejšími príkladmi spočítateľných množín je množina racionálnych čísel a algebraických čísel.

## Vlastnosti
*Každá nespočítateľná množina je nekonečná.
*Zjednotenie spočítateľného množstva spočítateľných množín je spočítateľná množina
*Každá podmnožina spočítateľnej množiny je spočítateľná množina
*Dá sa tiež dokázať, že karteziánsky súčin dvoch spočítateľných množín (napr. \mathbb{N}\times{}\mathbb{N}) je opäť spočítateľnou množinou. Indukciou sa dá potom dokázať, že aj karteziánsky súčin konečnej množiny spočítateľných množín je opäť spočítateľný.

## Referencie


## Pozri aj
*Nespočítateľná množina
*Mohutnosť množiny

Kategória:Teória množín
Tatra KT8D5R.N2

[thumb|Električka KT8D5R.N2 ako záložné vozidlo na obratisku na [Nad jazerom|sídlisku Nad jazerom v Košiciach]]
**Tatra KT8D5R.N2** je modernizovaná električka KT8D5. Modernizáciu vykonávajú firmy Pars Nova a KOS Krnov.

Modernizované električky KT8D5 podstúpili generálnu opravu vozňovej skrine a podvozkov, inštaláciu informačného systému BUSE (palubný počítač BS 100, 2 čelné, 4 bočné a 2 interné displeje), elektrického riadenia pantografov, dostali nový lak a prešli celkovou rekonštrukciou spojenou s dosadením nizkopodlažného stredného článku.

## Dejiny
Dopravní podnik města Brna odkúpil v roku 2002 z Košíc dve vozidlá KT8D5 na doplnenie svojho vozňového parku obojsmerných električiek obsahujúcich do tohto roku 35 vozidiel. Nasledujúci rok bola zakúpená ešte jedna košická električka rovnakého typu. Zatiaľ čo prvý odkúpený vozeň bol iba opravený a ešte v rovnakom roku zaradený do prevádzky pod typovým označením Tatra KT8D5R, druhá a neskôr aj tretia pôvodne košická električka bola modernizovaná dôkladnejšie. *Krnovské opravny a strojírny* (KOS) totiž vyvinuli nízkopodlažnú náhradu stredného článku vozňov KT8D5. Práve tento nový stredný článok dostali ako prvé dve brnianske električky zakúpené z Košíc.

Neskôr sa nízkopodlažný článok vo vozidlách KT8D5 objavil aj v Ostrave, kde sa však električky zjednosmerňujú  (Tatra KT8D5R.N1), v Prahe (vozidlá s novou výbavou s označením Tatra KT8D5R.N2P) a v Košiciach (KT8D5R.N2).

## Modernizácia
Hlavnou zmenou pri modernizácii električiek bola výmena stredného článku za nový nízkopodlažný stredný článok ML8LF. Celý interiér vrátane stanoviska vodiča bol zmodernizovaný. Koženkové sedadlá boli nahradené čalúnenými, dvere boli vymenené za nové, dosadený bol informačný systém pre cestujúcich. Pôvodná ostala elektrická výzbroj typu TV3.

## Prevádzka
Modernizácie na typ KT8D5R.N2 prebiehajú od roku 2002. V Košiciach od 7/2025 do 6/2028 modernizuje 9 vozidiel KT8D5. Prvá električka 537 bola dodaná začiatkom roku.
* Košice – zmodernizovaných 8 vozňov
* Brno – zmodernizovaných 15 vozidiel (modernizácie pokračujú)

## Iné projekty

## Externé odkazy
* Fotogaléria brnianskych vozidiel KT8D5R.N2
* Informácie o modernizáciách električiek KT8D5 v Brne 

KT8D5R.N2
Kategória:Dráhové vozidlá vyrábané od roku 2002
Mark David Chapman

**Mark David Chapman** (* 10. máj 1955, Fort Worth, Texas, USA) je vrah Johna Lennona, britského speváka a člena hudobnej skupiny The Beatles.

Johna Lennona zavraždil 8. decembra 1980 pred bytovým domom The Dakota v New Yorku. Po zločine zostal na mieste a do príjazdu polície si čítal knihu *[[Kto chytá v žite]]* od J. D. Salingera, ktorú uviedol ako zdroj svojej inšpirácie. Za túto vraždu bol odsúdený na doživotie. Bol uväznený v Štátnej väznici Attica blízko Buffala v štáte New York. Dňa 15. mája 2012 bol Chapman preložený do nápravovne Wende v Aldene v New Yorku, ktorá je východne od Buffala. Podal už celkom dvanásť žiadostí o prepustenie v pravidelných dvojročných intervaloch (2000, 2002, 2004, 2006, 2008, 2010, 2012, 2014, 2016, 2018, 2020, 2022), úrady ju však vždy zamietli. Poslednú, dvanástu zamietnutú žiadosť o podmienečné prepustenie podal 31. augusta 2022. O ďalšiu, už trinástu, žiadosť o podmienečné prepustenie môže požiadať v januári 2025.

## Referencie

## Zdroj

Kategória:Vrahovia USA
Kategória:Osobnosti z Texasu
Kategória:Atentátnici USA
Sammu-rámat

[thumb|'''Semiramis''' je na tejto talianskej ilustrácii z devätnásteho storočia zobrazená ako ozbrojená [Amazonka.]]

**Sammu-rámat** (písané aj **Sammuramat** alebo **Šammuramat**; po grécky **Semiramis**; po aramejsky **Šamiram **; okolo 800 pred Kr.) bola legendárna asýrska kráľovná - manželka vládcu Aššuru menom Šamší-Adad a po jeho smrti 5 rokov (811 - 805 pred Kr.) regentka za jeho a jej nedospelého syna menom Adad-nirárí III..

O jej osobe sa nahromadilo veľa legiend, ktoré už priamo s touto osobou majú spravidla len málo spoločné (pozri Semiramis (legendárna postava)). S jej menom sa spája aj stavba jedného z divov sveta v Babylone, známeho ako Semiramidine visuté záhrady.

## Iné projekty

Kategória:Asýrske osobnosti
A Kind of Magic

***A Kind of Magic*** je album britskej skupiny Queen vydaný v roku 1986. Tento album bol založený na soundtracku k filmu *[[Highlander]]* od režiséra Russella Mulcahy. V USA sa umiestnil len na 46. mieste hitparády albumov, zato v UK vystrelil na prvé miesto a v rebríčku zotrval 63 týždňov. Splodil 3 hitové single s „A Kind of Magic“, ktorý sa stal číslom 1 vo viac ako 30tich krajinách a aj keď bol silne propagovaný vo filme *Highlander*, dosiahol v USA len 42. priečku.

## Skladby
* „One Vision“ je holdom pre usporiadateľov Live Aid (1985) Boba Geldofa a Midga Ure. 
* „A Kind of Magic“ je skladba pre film Highlander s Christopherom Lambertom, Seanom Connerym a Clancy Brownom v hlavných úlohách, podobne ako baladická „Who Wants to Live Forever“, „Gimme the Prize“, „Don’t Lose Your Head“ a „Princes of the Universe“ − ústrednou piesňou filmu.

## Zoznam skladieb
*Strana 1
# „One Vision“ (Queen) 5:10
# „A Kind of Magic“ (Taylor) 4:24
# „One Year of Love“ (Deacon) 4:26
# „Pain Is So Close to Pleasure“ (Deacon/Mercury) 4:21
# „Friends Will Be Friends“ (Mercury/Deacon) 4:07
# „Who Wants to Live Forever“" (May) 5:15
# „Gimme the Prize“ (May) 4:34
# „Don't Lose Your Head“ (Taylor) 4:38
# „Princes of the Universe“ (Mercury) 3:32
*CD bonus skladby
# „A Kind Of 'A Kind of Magic'“ (Taylor)
# „Friends Will Be Friends Will Be Friends...“ (Mercury, Deacon)
# „Forever“ (May)  – 3:20 – klavírne spracovanie „Who Wants To Live Forever“

## Externé odkazy
*Queen texty na UltimateQueen
*Texty Queen podľa albumov 
*Queen Online

Kategória:Albumy Queen
Kategória:Hudobné albumy z 1986
Kategória:Soundtracky
Diodóros Sicílsky

**Diodóros Sicílsky** alebo **Diodoros Sicílsky**, po latinsky *Diodorus Siculus* (* 90 pred Kr., Agyrium, Sicília – † 30 pred Kr.) bol starogrécky historik. Napísal dielo Bibliotheca historia (Historická knižnica), vykladajúce dejiny od mýtických čias až po Caesara.

## Externé odkazy
* Anglický preklad Historickej knižnice od G. Bootha z roku 1814

Kategória:Narodenia v 1. storočí pred Kr.
Kategória:Úmrtia v 1. storočí pred Kr.
Kategória:Historici starovekého Grécka
Internetová reklama

**Internetová reklama** je jeden z nástrojov internetového marketingu využívaný na propagovanie ponúkaných zdrojov. 

## Druhy reklamy
Internet poskytuje rôzne druhy reklamy. Dôležitejší druh reklamy je bannerová reklama. Ďalej textová, lištová, alebo menej príjemná pop-up reklama a taktiež hromadné rozposielanie zväčša komerčne zameraných e-mailov, tzv. spam. V dnešnej dobe sa u nás do popredia dostáva PPC reklama, ktorá dosahuje najlepšie výsledky,lebo je dopredu naplánovateľná. Odhady jej rastu v najbližších rokoch v Európe sú niekoľko nasobné. Často je negatívne vnímaná používateľmi, hlavne z dôvodu na Slovensku rozšírených neštandardných formátov, ktoré prekrývajú text, či zavadzajú na stránkach. Veľa inzerentov tento fakt reflektuje a postupne prechádzajú na menej agresívne formy reklamy.

Trendom v novodobej internetovej reklame je využívať jej výhodu lokálneho zacielenia. Inzerenti tak smerujú svoje bannery na špecializovaných weboch, prípadne lokalizovaných. Vďaka geografickej dostupnosti sa stáva reklama účinnejšou a pomáha tak najmä menším živnostníkom, ktorých rozpočty na reklamu sú obmedzené. Naopak veľké spoločnosti nakupujú priestory cez mediálne agentúry na najväčších portáloch s celoslovenskou pôsobnosťou.

* Reklamné formáty

Základné reklamné formáty sú:
* Full banner (468x60)
*LeaderBoard (728x90)
*Square (336x280), (300x250), (250x250)
*Skyscraper (160x600), (120x600)
*Small Skyscraper(120x240)
*Flat Skyscraper(240x400)
*Half banner (234x60)
*Rectangle (180x150)
* Square Button (125x125)
* Button (88x31)
Typ reklám:

* *Banner* = základný formát reklamy, ktorý sa zobrazuje hore a dole na obrazovke zariadenia.
* *Intersticiálna reklama* = reklama na celú obrazovku, ktorá sa zobrazuje v prirodzených prestávkach a prechodoch, ako je napríklad dokončenie úrovne. Podporuje videoobsah.
* *S odmenou* = reklama odmeňujúca používateľov za sledovanie krátkych videí a interakciu s hrateľnými reklamami a prieskumami. Tento formát je vhodný na speňaženie neplatiacich používateľov. Podporuje videoobsah.
* *Natívna reklama* = prispôsobený formát reklamy, ktorý zodpovedá vzhľadu a štýlu vašej aplikácie. Reklamy sa zobrazujú vložené do obsahu aplikácie. Podporuje videoobsah.

Kategória:Internet
Kategória:Reklama
Sluchové kostičky

[náhľad|a) [bubienok (cicavce)|bubienok b) kladivkoc) nákovka d) strmienoke) stredné ucho]]

**Sluchové kostičky** alebo **kostičky stredného ucha** (lat. *ossicula auditus*) sú tri kostičky – kladivko (*malleus*), nákovka (*incus*) a strmienok (*stapes*) – uložené sú v dutine stredného ucha v bubienkovej dutine (cavum tympani). Sú napojené na bubienok a sú derivátmi čeľustného a jazylkového žiabrového oblúka. Kladivko a nákovka patria k mandibulárnemu, strmienok k hyoidnému oblúku. Reťaz týchto kostičiek prenáša zvuk od bubienka do vnútorného ucha – platnička strmienka sa dotýka oválneho okienka vo vnútornom uchu.

Kategória:Ucho
Kladivko (ucho)

[náhľad|a) [bubienok (cicavce)|bubienok b) kladivkoc) nákovka d) strmienoke) stredné ucho]]

**Kladivko** alebo **maleus** (po latinsky *malleus*) je jedna zo sluchových kostičiek. 

Má zaoblenú hlavičku kladivka (*caput mallei*), ktorá je in situ uložená v nadbubienkovom zálive (*resessus epitympanicus*). Na zadnom obvode má nepravidelne sedlovitú kĺbovú plôšku pre nákovku (*incus*). Hlavička sa zužuje do krčka kladivka (*collum*), ktorý smeruje dovnútra od *pars flaccida membrana tympani* a prechádza zvisle nadol do pretiahnutej rukoväte kladivka (*manubrium mallei*). Rukoväť podmieňuje na bubienku kladivkový prúžok (*stria mallearis*) a na svojom konci sa nepatrným výbežkom ohýba navonok a pevne zrastá s bubienkom a podmieňuje pupeň bubienkovej blany (*umbo membranae tympani*). Pri krčku sa rozširuje a vysiela dva výbežky: bočný výbežok kladivka (*processus lateralis*), ktorý na bubienku spôsobuje *prominentia mallearis* a vpredu tenký dlhý predný výbežok kladivka (*processus anterior*), ktorý vniká do skalnobubienkovej štrbiny (*fissura petrotympanica*).

Kategória:Ucho
Telefónica O2 Europe

**Telefónica O<sub>2</sub> Europe** je medzinárodná skupina telekomunikačných operátorov pôsobiaca v Európe, ktorej vlastníkom je španielska medzinárodná telekomunikačná skupina Telefónica. Telefónica O2 Europe má svoje pobočky vo Spojenom kráľovstve, Írsku, Španielsku, Nemecku v Česku a na Slovensku.

## Pozri aj
Telefónica Slovakia
## Extérne odkazy
Telefónica Slovakia
O<sub>2</sub> UK
O<sub>2</sub> Ireland
O<sub>2</sub> Germany
Telefónica O<sub>2</sub> Czech Republic
Napínač bubienka

**Napínač bubienka** ( *musculus tensor tympani*) je štíhly sval v uchu.

Začína sa od stien *semicanalis musculus tensoris tympani* a od chrupky sluchovej trubice (*cartilago tubae auditivae*). Jeho šľacha sa obtáča okolo lyžicovitého výbežku (*processus cochleariformis*), smeruje laterálne a upína sa na rukoväť kladivka (*manubrium mallei*). Inervuje ho tenučký nerv napínača bubienka (*nervus tensoris tympani*). Tento sval ťahom za manubrium napína bubienok a vťahuje ho vo forme plochého lievika do bubienkovej dutiny.

Kategória:Ucho
Kategória:Svaly
Kladivko

**Kladivko** môže byť:
*malé kladivo
*časť stredného ucha, pozri kladivko (ucho)
*súčiastka klavírnej techniky, ktorá sa nárazom klávesu vymršťuje na strunu, pozri kladivko (klavír)
*časť ručnej palnej zbrane, pozri kladivko (zbraň)
*časť hodín, pozri kladivko bicieho mechanizmu

## Pozri aj
*Wagnerove kladivko
*Baumannove kladivko
*perkusné kladivko
ODF

**ODF** môže byť:
* "OpenDocument Format"
* "Output Database Format", používaný v softvéri GEO
* "orientation distribution function" – funkcia rozloženia orientácie, funkcia v kryštalografii
* Official Development Finance
* optical distribution frame
Identita (filozofia)

**Identita** (lat.) je zhodnosť, totožnosť. Identita je vlastnosť toho, čo je identické, t. j. zhodné (totožné v jedinečnosti, rovnaké), i keď trebárs aj rozličným spôsobom
vnímané alebo nazývané.

## Iné projekty

## Externé odkazy
* 

Kategória:Filozofické pojmy
GnuPG

**GnuPG** je open source šifrovací program, ktorý využíva silnú kryptografiu. Umožňuje bezpečne šifrovať a prenášať súbory a digitálne podpisovať súbory.

GnuPG využíva na šifrovanie súkromné a verejné OpenPGP kľúče. Systém nie je centralizovaný, takže používatelia nie sú závislí od certifikačnej autority. Verejné kľúče možno šíriť rôznymi spôsobmi – umiestnením na svoju webovú stránku, umiestniť na špeciálny server pre kľúče...

## Externé odkazy
GnuPG
Návod GnuPG pod Windows
MIT PGP Public Key Server
gpg4win (pre Windows)

Kategória:Kryptografický softvér
Kategória:PGP
Kategória:Slobodný softvér
Rich Text Format

**RTF** (**Rich Text Format**) je proprietárny formát na ukladanie dokumentov vyvinutý firmou Microsoft.

## Príklad
 {\rtf1\ansi{\fonttbl\f0\fswiss Helvetica;}\f0\pard
 Toto je {\b tučný} text.\par
 }

sa zobrazí takto:

Kategória:Súborové formáty
Relácia identity

**Relácia identity** (iné názvy: **identická relácia, identické zobrazenie, identita, relácia rovnosti, vzťah rovnosti, diagonála**) na množine A je binárna relácia, ktorá dáva každý prvok množiny A do vzťahu iba a len so sebou samým. Identita na A je teda množina
:\{\,(x,x)\,|\,x\in A\}.
Keďže identická relácia dáva každý prvok množiny A do vzťahu s nanajvýš jedným iným prvkom množiny A, konkrétne so sebou samým, je to súčasne zobrazenie. Pojem **identické zobrazenie** alebo **identická funkcia** sa používa vtedy, ak treba zdôrazniť, že sa v konkrétnom kontexte identita chápe ako zobrazenie. Pre identitu ako reláciu sa najčastejšie používa symbol =, identita na A ako zobrazenie sa označuje znakom \textstyle\mathrm{Id}_{A}.

## Vlastnosti
*Identitická relácia na A je permutácia a dokonca involutívna. V permutačnej grupe množiny A zohráva úlohu neutrálneho prvku.
*Identická relácia na A je najmenšia ekvivalencia na A vzľadom k inklúzii.
*Identická relácia je príkladom relácie, ktorá je súčasne symetrická aj antisymetrická.

Kategória:Binárne relácie
RTF

**RTF** môže byť:
* Rich Text Format, súborový formát Microsoftu
* Radiodiffusion-Télévision Française, francúzska štátna vysielacia spoločnosť z rokov 1949 až 1964
* real time factor, miera rýchlosti spracovania zvukového alebo obrazového signálu
* Real Time File, súborový formát pre disky CD-i
* Ready to Fly, druh lietadla
* Reformovaná teologická fakulta Univerzity J.Selyeho
* Return to Flight, program obnovenia misií raketoplánov po havárii Columbie
Semiramis

**Semiramis** môže byť:
*grécke meno asýrskej kráľovnej Sammu-rámat
*pôstava viacerých mytologických okruhov, pravdepodobne pôvodne inšpirovaná touto asýrskou kráľovnou, pozri Semiramis (legendárna postava)
Ekvivalencia (filozofia)

Dva objekty sa nazývajú **ekvivalentné** vtedy, keď ich pozorovateľné správanie je rovnaké. Ekvivalencia je obojstranná redukovateľnosť.

## Externé odkazy
* 

Kategória:Logika
Ekvivalencia (logika)

**Ekvivalencia** () je logická operácia, ktorá spočíva v použití spojok typu „vtedy a len vtedy, keď“ alebo „práve vtedy, keď“ v usudzovaní; často sa vyjadruje pomocou implikácie a konjunkcie. Symbolicky sa označuje znakom  \Leftrightarrow \!\, alebo \leftrightarrow, ktorý sa nazýva **ekvivalentor**.

Poďla definície je to funkcia dvoch premenných A a B, kde závislá premenná Y nadobúda hodnotu 1 iba vtedy, ak majú súčasne A aj B zhodné (totožné) hodnoty. Toto tvrdenie možno vyjadriť nižšie uvedenou pravdivostnou tabuľkou:

## Pozri aj

* Konjunkcia
* Disjunkcia
* Implikácia
* Negácia

## Externé odkazy
* 
* Ekvivalencia na  pohodovamatematika.sk 

Kategória:Logika
McDonald Islands

**McDonald Islands** (staršie **MacDonald Islands**, **Macdonald Islands**, **Mac Donald Islands**, **Macdonald Group**, **McDonalds Rocks**, po slovensky **Macdonaldove ostrovy**, **McDonaldove ostrovy**, **MacDonaldove ostrovy**, **Mac Donaldove ostrovy**) je skupina troch neobývaných ostrovov vulkanického pôvodu (McDonald Island, Flat Island a Meyer Rock), nachádzajúcich sa v Indickom oceáne, asi 40&nbsp;km západne od Headrovho ostrova. 

Patria do Teritória Heardovho ostrova a Macdonaldových ostrovov, ktoré je pod správou Austrálie.

## Referencie

Macdonaldove ostrovy
Relácia ekvivalencie

**Relácia ekvivalencie** alebo jednoducho **ekvivalencia** je binárna relácia, ktorá je súčasne reflexívna, symetrická a tranzitívna.

## Definícia

Ak ~ je relácia na množine *X*, tak ide o reláciu ekvivalencie, ak pre ľubovoľné prvky *a*, *b*, *c* množiny *X* platí:

**a* ~ *a*. (reflexívnosť)
*Ak *a* ~ *b*, tak aj *b* ~ *a*. (symetrickosť)
*Ak *a* ~ *b* a *b* ~ *c*, tak *a* ~ *c*. (tranzitívnosť)

## Relácie ekvivalencie a rozklady

Relácie ekvivalencie sú v úzkom vzťahu s rozkladmi. Ak máme reláciu ~ na množine *M*, tak pre každý prvok a\in X definujeme jeho *triedu* ako
:[a]=\{x\in X; a\sim x\}.
Inak povedané, *[a]* je množina všetkých prvkov, ktoré sú v relácii s prvkom *a*.

Pre ľubovoľné dve triedy *[a]* a *[b]* platí buď *[a]=[b]* alebo [a]\cap[b]=\emptyset, t.j. dve rôzne triedy sú navzájom disjunktné. Zjednotenie všetkých tried je celá množina *X*. Teda množina 
:\{[a]; a\in X\}  
všetkých tried ekvivalencie tvorí rozklad množiny *X*.

Takto dostaneme z ľubovoľnej relácie ekvivalencie rozklad. Obrátene, z každého rozkladu množiny *X* sa dá vyrobiť zodpovedajúca relácia ekvivalencie na *X*. Dva prvky budú v relácii práve vtedy, keď ležia v tej istej triede rozkladu.

Máme teda jednojednoznačnú korešpondenciu medzi rozkladmi množiny *X* a reláciami ekvivalencie na *X*.

## Referencie

## Literatúra
* 

Kategória:Binárne relácie
Diagonála

**Diagonála** môže byť:
*v matematike: 
**v mnohouholníku: uhlopriečka
**teórii množín: relácia identity resp. presnejšie jej graf
**skrátene: diagonálne zobrazenie
*myslená čiara podobná uhlopriečke, napríklad:
**diagonála (matica)
**rad polí na uhlopriečke šachovnice, pozri diagonála (šach)
*v stavebníctve: priečnik
*v doprave: komunikácia alebo vodná cesta, ktorá spája priečnym smerom hlavné trate (napr. daného kontinentu), pozri diagonála (doprava)
*v baníctve: priečna chodba
Heardov ostrov (ostrov)

[thumb|Vnútrozemie ostrova, v pozadí sopka [Big Ben (sopka)|Big Ben.]]
**Heardov ostrov** je vulkanický ostrov s rozlohou , nachádzajúci sa v Indickom oceáne, patriaci do teritória Heardovho ostrova, ktoré je pod správou Austrálie. Ostrov je od austrálskej pevniny vzialený  juhozápadným smerom a  severne od pobrežia Antarktídy. Ostrov je neobývaný, najbližšia obývaná pevnina sú  vzdialené francúzske Kergueleny, kde sa nachádza výskumná stanica s približne sto člennou posádkou.

Heardov ostrov prvýkrát zahliadol moreplavec Peter Kemp v roku 1833 počas plavby z Kerguelenov do Antarktídy. Oficiálny objav ostrova prezentoval John Heard v roku 1853, po ktorom nesie aj meno. Počas rokov 18551880 bol ostrov dokonca trvalo obývaný lovcami tuleňov, no po ich vyhubení ostrov opustili. Neskôr bol ostrov pod britskou správou, v roku 1947 prešiel pod správu Austrálie.

## Geografia
Topograficky dominantý útvar ostrova je aktívny vulkán Big Ben, s výškou  najvyšší vrch  a zároveň aj jeden z dvoch aktívnych vulkánov Austrálie a ňou spravovaných teritórií. Severozápadný okraj tvorí polostrov *Laurens*, ktorý je taktiež vulkanického pôvodu (*Anzac Peak* – ).

Približne 80 % povrchu ostrova pokrýva ľad, na úbočiach Big Benu sa nachádzajú aj dva ľadovce. Ich rozsah je dobrým príkladom globálneho otepľovania. V roku 1947 ich hranica kočila až na pobreží, dnes sú od neho vzdialené stovky metrov.

## Podnebie
Ostrov sa nachádza v subarktickom pásme, čo sa prejavuje aj na klimatických podmienkach. Počasie na Heardovom ostrove je drsné, s ročnými priemernými teplotami 4 °C (najvyššia teplota bola nameraná v zálive Spit Bay – len 21 °C). Počet slnečných hodín je 2,4 hod. za deň v novembri a 0,8 hod. denne v júni. Priemerná rýchosť vetra je /hod a ročný úhrn zrážok predstavuje .

## Referencie

## Iné projekty

Kategória:Heardov ostrov
Kategória:Ostrovy Indického oceánu
Kategória:Ostrovy Austrálie
Ostrov svätého Pavla

**Ostrov svätého Pavla** môže byť:
*ostov v Indickom oceáne, pozri Ostrov svätého Pavla (Francúzsko)
*Saint Paul Island
Saint Paul Island

**Saint Paul Island** (doslova Ostrov svätého Pavla) môže byť:
*jeden z ostrovov Pribilovových ostrovov, pozri Saint Paul Island (Pribilovove ostrovy)
*ostrov v Novom Škótsku, pozri Saint Paul Island (Nové Škótsko)

## Pozri aj
*Ostrov svätého Pavla
Medziľudské vzťahy

**Medziľudské vzťahy** môže byť:
*komunikatívna interakcia medzi jedincami či skupinami jedincov, prebiehajúca prostredníctvom reči, gest a výrazov, synonymum interpersonálne vzťahy, pozri medziľudské vzťahy (sociológia)
*škola medziľudských vzťahov (human relations)
Ostrov svätého Pavla (Francúzsko)

**Ostrov svätého Pavla** je ostrov v Indickom oceáne, nachádzajúci sa  južne od ostrova Nový Amsterdam, patrí do Francúzskych južných a antarktických území. Má tvar trojuholníka, s dominantnou kalderou na severovýchodnej strane ostrova. Steny kaldery sú lemované viacerými troskovými kužeľmi a v rámci širšieho okolia sa vyskytujú horúce pramene.

## Iné projekty

## Externé odkazy
* www.volcano.si.edu – ostrov svätého Pavla na Global Volcanism Program 

Kategória:Francúzske južné a antarktické územie
Kategória:Ostrovy Indického oceánu
Kategória:Ostrovy Francúzska
Kategória:Sopky Indického oceánu
Kategória:Sopky zámorských území Francúzska
Kategória:Stratovulkány
Kategória:Eponymické termíny v geografii
Jim Jarmusch

**Jim Jarmusch** (* 22. január 1953, Akron Ohio, USA) je americký nezávislý filmový režisér. Vyštudoval literatúru na Columbia University, neskôr študoval film na Newyorskej univerzite, kde bol jedným z jeho profesorov Nicholas Ray ("Rebel Without The Case" - Starring James Dean). Debutoval v roku 1984 filmom Podivnejší než raj (*Stranger Than Paradise*). V súčasnosti patrí k najvýznamnejším režisérom nezávislej kinematografie.

## Filmografia
* *[[Paterson (film)|Paterson]]* (2016) - réžia/scenár
* *[[Prežijú len milenci (film)|Prežijú len milenci]]* (Only Lovers Left Alive; 2013) - réžia/scenár
* *Hranice ovládania* (The Limits of Control; 2009) - réžia/scenár
* *Zlomené kvety* (Broken Flowers; 2005) - réžia/scenár
* *[[Káva a cigarety (film)|Káva a cigarety]]* (Coffee and Cigarettes; 2003) - réžia/scenár
* *Ten Minutes Older: The Trumpet* (2002) - réžia/scenár
* *Ghost Dog: The Way of the Samurai* (1999) - réžia/scenár/produkcia
* *Year of the Horse* (1997) - réžia
* *[[Mŕtvy muž (film)|Mŕtvy muž]]* (Dead Man; 1995) - réžia/scenár
* *[[Noc na zemi (film)|Noc na zemi]]* (Night on Earth; 1991) - réžia/scenár/produkcia
* *Mystery Train* (1989) - réžia/scenár
* *[[Mimo zákon (film)|Mimo zákon]]* (Down by Law; 1986) - réžia/scenár
* *Stranger Than Paradise* (1984) - réžia/scenár
* *Permanent Vacation* (1980) - réžia/scenár/produkcia
* *When Pigs Fly* (1993) - *producent* 
* *Sleepwalk* (1986) - operátor kamery
* *Burroughs* (1984) - operátor zvuku
* *Der Stand Der Ding (The State of Things) Portugal* (1982) - skladateľ
* *You Are Not I* (1981) - producent/kameraman
* *Sling Blade* (1996) ... Frostee Cream guy
* *Cannes Man* (1996) ... Cameo
* *Blue in the Face* (1995) ... Bob
* *Iron Horseman* (1995) ... Silver Rider
* *In the Soup* (1992) ... Monty
* *The Golden Boat* (1990) ... Stranger
* *Leningrad Cowboys Go America* (1989) ... predavač áut
* *Candy Mountain* (1988)
* *Helsinki Napoli All Night Long* (1987) ... barman #2
* *Straight to Hell* (1987) .... Amos Dade
* *American Autobahn* (1984) .... filmový producent
* *Underground U.S.A.* (1980) - operátor zvuku

## Literatúra
* ROSENBAUM, Jonathan: *Mrtvý muž.* Praha : Casablanca, 2010. 109 s. ISBN 978-80-87292-06-8
* ULMAN, Miro – ULMAN, Peter: *Sprievodca klubovým filmom.* Bratislava : Asociácia slovenských filmových klubov - Slovenský filmový ústav 2003, s. 362 – 363.
* Jim Jarmusch - Rozhovory 1980-2000: Ludvig Hertzberg (editor), Camera obscura, ISBN 80-903678-3-6

## Externé odkazy
* 
*  
* Jim Jarmusch na FDb.cz

Kategória:Filmoví režiséri USA
Kategória:Absolventi Kolumbijskej univerzity
Kategória:Osobnosti z Akronu (Ohio)
Divergencia

**Divergencia** môže byť:

*všeobecne: 
**rozbiehavosť, odchylnosť, rôznosť
**rozrôzňovanie, vetvenie vývoja
*v matematike:
**druh diferenciálneho operátora, pozri divergencia (vektorové pole)
**istá vlastnosť postupnosti alebo radu, synonymum rozbiehavosť, pozri postupnosť (príp. divergentná postupnosť a divergentný rad)
*v optike: rozbiehavosť svetelných lúčov, pozri divergencia (optika)
*vo fyzike urýchľovačov: vlastnosť časticového lúča, pozri divergencia (časticový lúč)
*v očnom lekárstve: vychýlené postavenie očí, synonymum rozbiehavosť, pozri rozbiehavosť (oko)
*v biológii: 
**rozvetvenosť eferentnej časti nervovej bunky, pozri divergencia (nervová bunka)
**rastúca odlišnosť znakov organizmov resp. vzájomne izolovaných skupín organizmov rovnakého pôvodu počas fylogenetického vývoja, pozri divergencia (biológia)
*v paleontológii: skrátene vývojová divergencia (vývojová rozbiehavosť)
*v klimatológii: rozbiehavé prúdenie vzduchu alebo vody z centra rôznymi smermi
*v geológii: rozbiehavosť dvoch litosférických platní, pozri divergentné tektonické platne
*v jazykovede: skutočnosť, že má pojem v zdrojovom jazyku viacero ekvivalentov v cieľovom jazyku, pozri divergencia (jazykoveda)
*v technickej analýze: keď sa cena aktíva, indikátora alebo indexu pohne opačným smerom
*v literatúre: 
**sci-fi trilógia od Veronicy Rothovej, pozri Divergencia (trilógia)
**román od Veronicy Rothovej, pozri Divergencia (román)
*vo filme: filmová adaptácia románu Divergencia, pozri Divergencia (film)

## Pozri aj
*infračervená divergencia, v kvantovej fyzike
Diak

**Diak** môže byť:
*polovodičová súčiastka, pozri diak (polovodičový prvok)
*v stredovekom Rusku pisár kniežacej kancelárie, neskôr vysoký štátny úradník, pozri diak (Rusko)
*v pravoslávnej cirkvi: pomocník pri bohoslužbe, pozri diak (pomocník pri bohoslužbe)
Westminster

**Westminster** môže byť:
*v Londýne:
**štvrť v City of Westminster, pozri Westminster (štvrť City of Westminster)
**nepresne: City of Westminster
**alternatívny názov pre Parlament Spojeného kráľovstva
**stanica metra, pozri Westminster (stanica metra)
*sídlo v USA:
**Westminster (Kalifornia)
**Westminster (Colorado)
**Westminster (Maryland)
**Westminster (Massachusetts)
**Westminster (Pensylvánia)
**Westminster (Južná Karolína)
**Westminster (Texas)
**Westminster (mesto, Vermont)
**Westminster (dedina, Vermont)
*v Austrálii: predmestie Perthu, pozri Westminster (Západná Austrália)
*meno viacerých lodí Kráľovského námorníctva, pozri HMS Westminster
*názov parného rušňa z roku 1914, pozri  Westminster (parný rušeň)
*značka čajových výrobkov od firmy Wesergarten v Rintelne v Nemecku, pozri Westminster (čaj)
*typ písma z Windows 98, pozri Westminster (písmo)

## Pozri aj
*Westminster Review (skrátene občas "Westminster"; noviny filozofických radikálov)
*Westminsterské zvonenie (Westminster Quarters), melódia niektorých vežových zvonov
*westminsterský systém 
*Westminsterský štatút (zákon britského parlamentu z roku 1931, ktorým získali nezávislosť britské domíniá (Austrália, Kanada, Írsky slobodný štát, Nový Zéland, Newfoundland a Južná Afrika)
*Westminsterský palác, sídlo britského parlamentu
*Westminster Kennel Club Dog Show, psia prehliadka v New Yorku v USA

Náboženstvo:
*Westminsterské opátstvo
*Westminsterská katedrála
*Westminsterské zhromaždenie (zhromaždenie z roku 1643 vymenované Dlhým parlamentom na reštrukturalizáciu Church of England)
*Westminsterské vierovyznanie, reformované vierovyznanie, ktoré vytvorilo Westminsterské zhromaždenie
*Westminsterský kratší katechizmus, reformovaný katechizmus, ktorý napísalo Westminsterské zhromaždenie
*Westminsterský väčší katechizmus, reformovaný katechizmus, ktorý napísalo Westminsterské zhromaždenie
*Austrálska westminsterská presbyteriánska cirkev 
*Westminster Presbyterian Church (Minneapolis), kostol v USA

Školy:
*University of Westminster, Londýn
*Westminster School (Londýn)
*Westminster School (Adelaide)
*The Westminster Schools, súkromná stredná škola v Atlante v USA
*Westminster Academy, kresťanská škola v Memphise v USA
*Westminster College (viacero škôl)
*Westminster Seminary California, reformovaný seminár v Econdide v Kalifornii v USA
*Westminster Theological Seminary, reformovaný seminár so sídlom vo Philadelphii v Pensylvánii v USA
*Westminster International University, univerzita v Taškente v Uzbekistane
*Westminster Christian School, súkromná reformovaná škola K-12 v Miami na Floride v USA
William Quiller Orchardson

Sir **William Quiller Orchardson** (* 27. marec 1832, Edinburgh – 13. apríl 1910) bol škótsky maliar.

Priezvisko *Orchardson* je odvodené od *Urquhartson*, čo bolo meno klanu, žijúceho pri jazere Loch Ness. Vo veku 15 rokov bol zapísaný do *Trustees' Academy*. V roku 1907 bol povýšený do rytierskeho stavu.   
## Galéria
*Kliknite na obrázok pre jeho zväčšenie.*

Obrázok:Sir William Quiller Orchardson (1832-1910) - Master Baby.jpg|*Master Baby*
Obrázok:Jessica - William Quiller Orchardson.jpg|*Jessica*


## Iné projekty

Kategória:Narodenia v 1832
Kategória:Úmrtia v 1910
Kategória:Škótski maliari
Aristeides z Téb

**Aristeides z Téb** alebo **Aristeidés z Téb** alebo (?)**Aristides z Téb** bol grécky maliar zo 4. storočia pred Kr.. 

Je považovaný za majstra expresívnosti, veľmi vyzdvihovaná je napr. maľba zobrazujúca umierajúcu matku dojčiacu dieťa a jej strach, že dieťatko vsaje z jej pŕs smrť. Namaľoval aj jednu z bitiek Alexandra Veľkého. Traduje sa, že jeden z jeho obrazov kúpil kráľ Atalus za 100 talentov.

Kategória:Maliari starovekého Grécka
Prsia

**Prsia** môže byť:
* hruď (najmä človeka a hydiny)
* prsníky
* zastarano: pľúca
* plavecký štýl, pozri prsia (plávanie)
* nórsky krátkometrážny film Eivinda Landsvika z roku 2023, pozri ''Prsia'' (film)

## Referencie
Šódžo-ai

::*O žánri anime a mangy pozri pod [[Šódžo-ai a Juri]].*

**Šódžo-ai** (jap.: 少女愛; ) je pôvodne japonský termín, ktorý označuje ženskú homosexuálnu lásku, ktorá je zobrazovaná v rôznych japonských anime, mangách a hrách. Vo všeobecnosti obsahuje len zobrazenie lásky a príťažlivosti medzi ženami, čím sa líši od juri.

Kategória:Kultúra v Japonsku
Kategória:Manga a anime
Sutoróberi Panikku!

**Strawberry Panic!** (jap.: ストロベリー・パニック!, *Sutoróberi Panikku!*) je japonský román s lesbickou tématikou, ktorého jednotlivé kapitoly vychádzali v rokoch 2003 až 2005 v časopise *Dengeki G's Magazine* od spoločnosti MediaWorks. Autorkou románu je Sakurako Kiminová, ktorá neskôr podľa románu napísala aj krátku mangu. Podľa úspešného románu však vznikol aj 26-dielny anime seriál.

## Miesto
Celý príbeh sa odohráva v dievčenskej katolíckej škole „St. Miator Girl's Academy“. Táto škola sa delí na tri fakulty: „Miator“ (*Miatoru*), „Spica“ (*Supika*) a „Le Rim“ (*Rurimu*). Dievčatá tam chodia 6 rokov. Celý areál školy je postavený na veľmi veľkom kopci zvanom „Astraea Hill“, kde všade naokolo je hustý les. V areáli školy sa nachádzajú:
*knižnica
*jazero
*„Strawberry Dorms“ – ubytovňa v tvare trojuholníka, pri čom na každej strane sú ubytované dievčatá z rozličných fakúlt
*fakulta Miatoru
*fakulta Spicy – blízko je postavený aj konský ranč
*fakulta Le Rimu
*kostol – najväčšia budova v areáli

## Hlavné postavy

;Nagisa Aoiová
:Nagisa je nová študentka, ktorá prišla študovať do dievčenskej školy. Po príchode sa stretne so Šizumou. Je veľmi obľúbená a nakoniec sa do Šizumy zamiluje. Skoro sa stane v škole „Etoile“. Študuje štvrtý ročník a býva spolu s Tamao.
:*Vek:* 15
:*Hlas:* Mai Nakaharová

;Šizuma Hanazonová
:Aktuálna Etoile, ktorá sa na prvý pohľad zamiluje do Nagisy. Už mala jednu takúto lásku, ktorá bolo skoro presne taká ako Nagisa, ale zomrela. Preto sa Šizuma prestala venovať svojim Etoile povinnostiam. Študuje šiesty ročník.
:*Vek:* 17
:*Hlas:* Hitomi Nabatamová

;Tamao Suzumiová
:Spolubývajúca Nagisy, Tamao, je do nej aj zaľúbená, no svoje city nikdy neprejavila otvorene.
:*Vek:* 15
:*Hlas:* Ai Šimizová

;Mijuki Rokudžóová
:Mijuki je predsedníčka Miatoru a spolubývajúca Šizumy. Je energická a často sa začne hádať so Šion, predsedníčkou Spicy.
:*Vek:* 17
:*Hlas:* Džunko Nodová

;Šion Tómoriová
:Predsedníčka Spicy, stále bojuje proti Miatoru, ale najviac chce, aby sa Etoile stali dve dievčatá zo Spicy.
:*Vek:* 18
:*Hlas:* Hjósei

;Čikaru Minamotová
:Čikaru je pekné, pohodové dievča a je predsedníčkou Le Rimu. Dokáže šiť krásne šaty a je skvelá aj v divadle.
:*Vek:* 17
:*Hlas:* Saki Nakadžimová

;Čijo Cukidatová
:Mladá prváčka, ktorá pomáha Nagise a upratuje v jej izbe. Študuje prvý ročník v Miatore.
:*Vek:* 11-12
:*Hlas:* Čiva Saitóová

## Externé odkazy
*oficiálna stránka  
*anidb.net 

Kategória:Anime seriály
Kategória:Anime z roku 2006
Kategória:Manga
Kategória:Japonské romány
Tatra T3M.3

**Tatra T3M.3** (v Brne označenie **Tatra T3T**) a **Tatra T3M.4** sú typy modernizovaných česko-slovenských električiek Tatra T3.

## Dejiny
Firma ČKD, ktorá v 90. rokoch 20. storočia vyrábala výbavu TV8 pre modernizácie električiek, ukončila vývoj novej elektrickej výbavy typu TV14 na začiatku roku 1997. Tá mala byť určená tak pre rekonštruované vozidlá, ako aj pre nové električky. Prvé dva kusy výbavy boli namontované už na jar toho roku do dvoch mostovských vozidiel T3SUCS. Po pomerne krátkych skúškach sa mostovský dopravný podnik rozhodol osadiť túto výbavu do všetkých vozidiel T3. Posledné električky boli modernizované v roku 2001. Na typ T3M.3, resp. T3M.4 boli električky rekonštruované aj v Brne a Olomouci.

Rozdiel medzi typovým označením T3M.3 v Brne, v Moste a Litvínove sú vozidlá označované ako T3T, a T3M.4 v Olomouci, je spôsobený rozdielnym typom použitých meničov.

## Modernizácia
Spojovacím prvkom rekonštrukcií je použitie elektrickej výbavy TV14 s IGBT tranzistormi, ktorá je ešte hospodárnejšia ako jej predchodca, typ TV8. V Moste a Olomouci boli vozidlá pri tejto príležitosti aj celkovo zmodernizované, napríklad opravou vozňovej skrine a interiéru.

## Prevádzka
Modernizácie na typy T3M.3 a T3M.4 prebiehali v rokoch 1997 až 2001.

Tatra T3M.3 (Tatra T3T)
* Brno – modernizácia 2 vozidiel, obe sú v prevádzke (2006)
* Most, Litvínov – rekonštruovaných celkom 35 vozidiel

Tatra T3M.4
* Olomouc – zmodernizované 2 vozidlá, ktoré sú v prevádzke (2006)

## Iné projekty

T3M.3
Kategória:Dráhové vozidlá vyrábané od roku 1997
Tatra T3R.E

**Tatra T3R.E** je typ električky, ktorý vznikol modernizáciou česko-slovenskej električky Tatra T3.

## Dejiny
Po tom, ako bola vo firme Alstom spustená výroba novej elektrickej výbavy TV Progress, vyvinula spoločnosť novú výbavu TV Europulse, ktorá je určená na napájanie asynchrónnych trakčných motorov. Prvé dva kusy novej elektrickej výbavy boli v roku 2001 nainštalované do ostravských električiek T3SUCS evidenčných čísel 948 a 968. Po vykonaní príslušných skúšok bola výbava homologizovaná. Vzhľadom na cenu výbavy TV Europulse sa nepristúpilo k ďalším modernizáciám. Europulse sa naďalej používa na novostavby električiek, napr. Tatra T3R.EV alebo Vario LF3.

Jeden kus TV Europulse bol namontovaný aj do pražskej električky T3 ev.č. 6554. Toto vozidlo sa stalo tzv. pokusným králikom. V rokoch 2000 a 2001 jazdilo vozidlo skúšobne s výbavou TV Progress, teda funkčná vzorka typu Tatra T3R.P, na prelome rokov 2001 a 2003 bola osadený výbava TV Europulse. Takto bolo vozidlo v prevádzke až do roku 2005, keď bolo modernizované na sériovú električku T3R.P (ev.č. 8300).

## Modernizácia
Okrem dosadenia novej výbavy boli obe ostravské vozidlá celkovo zmodernizované podľa prebiehajúcich rekonštrukcií T3R.P. Pražské vozidlo nejako nijako zmodernizované, bola nainštalovaná iba výbava TR Europulse.

## Prevádzka
Modernizácie na typ T3R.E prebiehali v rokoch 2001 a 2002.
* Ostrava – modernizované 2 vozidlá, obe sú v prevádzke (2006)
* Praha – rekonštruované 1 vozidlo, ktoré bolo ďalej zmodernizované na typ T3R.P

T3R.E
Kategória:Dráhové vozidlá vyrábané od roku 2001
Tatra T3R.P

**Tatra T3R.P** (často aj **Tatra T3P**) je typ električky, ktorý vznikol modernizáciou česko-slovenskej električky Tatra T3.

## Dejiny
Po krachu firmy ČKD, ktorá v 90. rokoch 20. storočia dodávala modernizácie elektrickej výbavy pre električky, sa na slovenskom a českom trhu objavila spoločnosť Alstom (neskôr Cegelec), ktorá vyvinula novú elektrickú výbavu TV Progress založenú na IGBT tranzistoroch.

Prvým vozidlom s touto výbavou sa v roku 1999 stala ostravská električka Tatra T3SUCS evidenčného čísla 1016. Pretože išlo predovšetkým o schválenie výbavy Drážnym úradom, interiér bol rekonštruovaný až nasledujúci rok, kedy sa v Ostrave začali vykonávať sériové modernizácie typ T3R.P.

V roku 2000 dostala výbavu TV Progress aj pražská električka T3 ev.č. 6554. Okrem dosadenia výbavy vozidlo nebolo nijako rekonštruované a slúžilo skôr na overovanie vlastností nových prvkov. Za všetko hovorí ďalšia prestavba tejto električky v roku 2002, kedy bola skúšobne inštalovaná nová výbava TV Europulse (pozri Tatra T3R.E).

Už v roku 2000 začali prvé dopravné podniky modernizovať svoje električky na typ T3R.P. Pražský nechal spočiatku prestavbu šumperskej firme Pars nova (ev. č. vozňov 8211 – 8245), potom si ju vykonával sám, od ev.č. 8301. Ostravský a plzenský dopravný podnik si električky modernizoval sám, pričom niekoľko plzenských vozidiel sa modernizovalo v Ostrave. Ostatné spočiatku zverili prestavbu Ostrave, neskôr spoločnost Pars nova.

Od roku 2002 si Dopravný podnik Bratislava modernizuje vozidlá T3SUCS v svojich ústredných dielňach.

## Modernizácia
Hoci sa vonkajší vzhľad vozidiel menil len nepatrne, v interiéri došlo k veľkým zmenám. Klasické laminátové sedadlá boli nahradené čalúnenými zakotvenými do bočnice vozidla, čo uľahčuje čistenie podlahy, v niektorých mestách sa objavila aj protišmyková podlaha. Cestujúci sú informovaní modernými informačnými panelmi s digitálnymi transparentmi z LED diód a akustickým hlásením zastávok (pozri elektronický informačný systém BUSE). Bola použitá elektrická výbava TV Progress s tranzistormi IGBT a mikroprocesorovým riadením od firmy Cegelec Praha, ktorá nahradila starú a prežitú technológiu odporovej regulácie. Životnosť električiek sa tak predĺžila minimálne o ďalších 15 rokov.

Pri vozidlách, ktorých vozňová skriňa nebola v dobrom stave, sa pristúpilo k radikálnej modernizácii, novostavbe skrine, pozri typ Tatra T3R.PV.

## Prevádzka
Modernizácie na typ T3R.P prebiehajú od roku 1999.
V Bratislave premávajú na linke  

## Externé odkazy
* Podrobné heslo s fotografiami na webe Pražské električky
* Stručné heslo na webe Tramvaj
* Diskusné fórum  na webe Pražské tramvaje
* Stručný popis modernizácie s fotografiami na webe firmy Pars Nova 
* Heslo na webe Tramvaje v Plzni

## Iné projekty

T3R.P
Tatra T3R.PLF

**Tatra T3R.PLF** (niekedy aj **T3R.PVN**) je novostavba čiastočne nízkopodlažnej električky vychádzajúcej z typu Tatra T3.

## Dejiny
Po úspešnom spustení výroby vozňovej skrine *VarCB3* firmami *ČKD Pragoimex* a *Krnovské opravny a strojírny* (KOS) pre električky typov Tatra T3R.EV a Tatra T3R.PV, rovnaké spoločnosti vyvinuli čiastočne nízkopodlažnú skriňu *VarCB3LF*, ktorá bola použitá aj v ostravských vozidlách Vario LF. Pretože iní prevádzkovatelia električkovej dopravy nevyžadovali napríklad asynchrónnu elektrickú výbavu, bol skonštruovaný nový typ T3R.PLF.

V Liberci sa pre nové vozidlá chystalo vytvorenie čiastočne nízkopodlažných električkových súprav. Prvým vozidlom mala byť a aj je nízkopodlažná električka T3R.PLF. Tá nemohla byť spriahnutá s druhým vozidlom tohto typu, pretože je približne o 1 meter dlhšia ako pôvodné vozidlá T3, a tak by mohli vzniknúť prevádzkové problémy napríklad pri nedostatočnej dĺžke zastávkových ostrovčekov. Ako druhé vozidlo súpravy tak bolo určené T3R.PV, ktoré má rovnakú dĺžku ako T3.

## Modernizácia
Na rozdiel od električiek Vario LF boli na vozidlá T3R.PLF namontované klasické čelá vozňov T3. Bolo to z toho dôvodu, aby súprava T3R.PLF + T3R.PV vytvorila vzhľadovo takmer zhodnú dvojicu električiek. Vozidlá T3R.PLF dostali elektrickú výbavu TV Progress a polopantograf. Stanovisko vodiča a interiér sú podľa posledných modernizovaných električiek T3. Istým prvkom modernizácie je aj nízkopodlažná stredná časť vozidla.

## Prevádzka
Vozidlá T3R.PLF sú vyrábané od roku 2005.
* Liberec – dodaných 8 električiek, dodávky pokračujú

## Iné projekty

T3R.PLF
Kategória:Dráhové vozidlá vyrábané od roku 2005
Západné Bengálsko

**Západné Bengálsko** (po bengálsky: পশ্চিমবঙ্গ [vyslov pribl. pašcim banga/poščim bongo], po anglicky *West Bengal*) je štát v severovýchodnej Indii. Je štvrtým najľudnatejším štátom v Indii a siedmym najľudnatejším štátnym podcelkom na svete. Na východe hraničí s Bangladéšom.

Je tretím najvýraznejším prispievateľom k celkovému HDP krajiny. Medzi najznámejšie mestá patrí hlavné mesto Kalkata (Calcutta) a Dárdžiling (Darjeeling), Kalimpong a Siliguri.
 
## Referencie

## Iné projekty
.


Kategória:Štáty a teritóriá v Indii
Yuri

**Yuri** môže byť:
*papuánsky jazyk, pozri karkar-yuri
*indiánsky jazyk, pozri yuri (indiánsky jazyk)
*šódžo-ai
*mexický spevák, pozri Yuri (spevák)

## Pozri aj
*juri
Izoelektrický bod

**Izoelektrický bod** (**pI**) je taká hodnota pH roztoku, pri ktorej je molekula, resp. súbor všetkých molekúl pochádzajúcich z východiskovej molekuly v roztoku elektroneutrálna, čiže nemá žiaden elektrický náboj.

Z toho vyplýva, že sa molekula nebude pohybovať v elektrickom poli ani ku kladnej anóde ani k zápornej katóde.

Tento termín sa používa napríklad v biochémii, pri určení vlastností aminokyselín v roztoku. Aminokyseliny sú amfolyty, teda látky, ktoré sa správajú aj ako kyseliny, aj ako zásady. To je určené jej funkčnou karboxylovou a amino skupinou (aminokyselinu sú alfa amino karboxylové kyseliny).  V roztoku pri pI tvorí aminokyselina obojaký ión, obe funkčné skupiny sú ionizované, je elektroneutrálna. 
Hodnotu pI pre aminokyseliny, ktoré majú dve disociovateľné skupiny, je možné vypočítať z rovnice
: pI = \frac{pK_1 + pK_2}{2}
kde
: pKa_1 = -log Ka_1\,
: pKa_2 = -log Ka_2\,

: Ka_1 = \frac{[AH][H^+]}{[AH_2^+]}, Ka_2 = \frac{[A^-][H^+]}{[AH]}

Pokiaľ je *pH* nižšie ako *pI*, nastáva protonizácia aminokyseliny, a preto v roztoku prevláda kladne nabitá forma. Naopak v zásaditejšom prostredí aminokyselina odovzdáva protón a prevažuje aniónová forma.

## Pozri aj
* Elektroforéza
* Izoelektrická fokusácia

## Externé odkazy

*Calculation of protein isoelectric point - zadarmo on-line i off-program pre výpočet izoelektrického bodu a viac teoretických informácií o tejto téme
* SWISS-2DPAGE  - databázy izoelektrických bodov, pochádzajúce z dvojrozmerná elektroforéza na polyakrylamidovom géle (~ 2,000 proteíny)
* ''Proteome-pI'' - izoelektrický bod databázy Proteome (predpokladaná Izoelektrické bod pre všetky proteíny)

Kategória:Fyzikálna chémia